Selle lükkega ei tekitatud uusi tootmisvõimsusi ega suurendatud energiasõltumatust, seega toetuste esialgse eesmärgiga see kooskõlas ei olnud. Kui 2010. aasta talvel seda viga märgati,  muudeti elektrituruseadust nii, et toetust biomassile makstakse, kui elektrit toodetakse tõhusas koostootmisrežiimis. Kuivõrd Narva jaamad ei tööta tõhusas koostootmisrežiimis, oleks see pidanud lõpetama puidu põletamise nendes kateldes. Aga sel suvel kehtestati biomassist elektri koostootmisjuhis, mis viis koostootmise kasuteguri sellisele tasemele, et ka Narva jaamad sellele vastaksid.